Nidrīte
Nidrīte, saukta arī Niedrīte, ir Liedes kreisā pieteka Madonas un Gulbenes novados. Garums 18 km. Baseins 20 km². Gada notece 0,005 km³. Kritums 13 m (0,7 m/km). Niedrīte sākas no grāvjiem Lielā Mārku (Ušuru) purva dienvidu stūrī un ūdeņus vāc Lubāna līdzenuma ZR malā. Upes baseina augšgalā ir arī lauksaimniecības zemes, taču pārsvarā tā tek pa mežiem. Gultne visā garumā līdzīga grāvim. Mežā upes platums vietām tikai 3 - 4 m, bet lejasgalā pirms ietekas Liedē, kur upi šķērso Lubānas - Cesvaines ceļš, platums ir 6 m.